Ufahamu

MUNGU HAMWACHI MJA WAKE

"Leo mtanitambua", Mama alisema kwa hasira za mkizi. Alikuwa amechoshwa na mbuzi waliokuwa wakivamia shamba letu la mboga. Basi niliandamana na mama kama kupe na mkia wa bakari hadi mle shambani. Waama alionekana kuwa na majonzi yaliyokuwa yamemkaripia moyo.

Katika harakati zile, ghulamu wawili walizuka na wakaninyakua na kunifululisha hadi msituni kwa mwendo wa matiti. Nilielewa kuwa ningesafiria njia ya marahaba ili nikaribishwe ahera. Walionekana kama akina pangu pakavu, tia mchuzi. Nilipojaribu kuzungumza nilizabwa kofi na kutupiwa cheche za matusi yasiokuwa na kisa wala maana. Maskini mama aliachwa katika hali ya hamaniko asijue la kutenda wala la kusema ila dua la kuku lisilompata mwewe.

Nilipelekwa katika kijumba kibovu sana. Mle niliachwa peke yangu lakini Mungu wangu hakunisahau. Niliwaza na kuwazua mkururo wa fikira akilini mwangu ulinitesa huku nikiona jehanamu puani pangu. Waama niliogelea katika biwi la simanzi.

Watekaji nyara wale walikuwa wamepiga miludi, kiguu na njia hadi ulevini ambako walipiga mtindi na kulewa chopi. Walirejea wakiwa hawajijui hawajitambui. Walikuwa wamerowa rovurovu na kunuka fee mithili kidonda.

Waliniamuru niwaelezee kinagaubaga kuhusu mali ya baba yangu. Nilikataa abadan katan kunena lolote lile la heri au shari. Hapo nilitolewa kisu kikali kama wembe. Jasho jembamba lilinidondoka kwapani. Moyo wangu ulidunda kama wa mbwa aliyenusurika kumezwa na chatu. Nikaona heri niyanusuru maisha yangu kwa kuwaelezea ukweli. 'Marafiki zangu' wakafurahia sana habari hiyo.

Punde si punde, walilala usingizi wa pono. Niliwaona kuwa mazuzu. Nilimshukuru Rabuka kwa kunilinda kutokana na kadhia ile. Niliufungua mlango na kuufunga ndi, huku nikiwaacha mazuzu hao wakiwa wamelala kifudifudi.

Giza shadidi lilikuwa limechukua hatamu. Macho hayangeweza kuona upeo wowote. Nilikanyaga popote kenyekenye hadi nyumbani. Wavyele wangu walinipokea kwa mikono miwili kwani hiyo ilikuwa ibura kwao. Hawangeamini